Spree er á sem rennur í gegnum miðborg Berlínar í Þýskalandi . Í Vestur-Berlín sameinast hún síðan ánni Havel ( við Spandau ) , sem síðan sameinast Saxelfi ( Elbe ) og rennur þaðan í Norðursjó . Spree er 382 km að lengd . Hún á upptök sín syðst í Saxlandi , rétt við landamæri Tékklands . Helstu borgir við Spree eru Berlín og Cottbus . Helsta þveráin er Dahme , en þær flæða saman í Austur-Berlín . Spree er skipgeng frá Berlín nokkra tugi km í suðaustur . Þar tekur skipaskurðurinn Oder-Spree-Kanal við , sem gengur alla leið í fljótið Odru við pólsku landamærin .
Hvaða á rennur gegnum Berlín ?
Spree